યુએસ ઓપનમાં ચેમ્પિયન બનતાં જોકોવિચ ચાર સ્થાનના ફાયદા સાથે બીજા ક્રમે પહોંચી ગયો છે. રફેલ નડાલે ટોચનું સ્થાન જાળવી રાખ્યું છે. નડાલના ૭,૪૮૦ પોઇન્ટ છે જ્યારે જોકોવિચના ૬,૪૪૫ પોઇન્ટ થઈ ગયા છે અને તેની પાસે વર્ષના અંતે નંબર વનનું સ્થાન મેળવવાની પણ તક છે. ફાઇનલમાં જોકોવિચ સામે પરાજય મેળવનાર ડેલ પોટ્રોએ ત્રીજું સ્થાન જાળવી રાખ્યું છે પરંતુ યુએસ ઓપનના ચોથા રાઉન્ડમાં પરાજય મેળવનાર રોજર ફેડરર બે સ્થાનના નુકાસાન સાથે ચોથા ક્રમે ધકેલાઈ ગયો છે. જર્મનીનો એલેક્ઝાન્ડર ઝવેરેવ પાંમા, મારિન સિલચ છઠ્ઠા, કેવિન એન્ડરસન સાતમા ડોમિનિક થિયામ આઠમા જ્હોન ઇસનેર નવમા અને કેઇ નિશિકોરી ૧૦મા ક્રમે છે.